I N D O K O L Á S

a szervezeti és működési szabályzat

módosításához

A Zala Megyei Kormányhivatal felülvizsgálta az önkormányzatok szervezeti működési szabályzatairól szóló önkormányzati rendeleteket. Ennek során megállapította, hogy több ponton nem egyeznek a hatályos jogszabályi rendelkezésekkel, ezért szakmai segítségnyújtásban jelezte a képviselő-testületnek, hogy mely rendelkezésein kell az SZMSZ-nek módosítani ahhoz, hogy megfeleljen a törvényi előírásoknak. E célból készült a tervezet, amely a szükséges módosításokat tartalmazza:

Alsórajk Község Önkormányzata Képviselő-testülete esetében megállapította, hogy

ki kell venni továbbá az SZMSZ bevezető részéből a szervezeti működési szabályzat rövid megjelölését, mert a jogszabály bevezető részében ennek bevezetését tiltja a 61/2009. (XII.14.) IRM rendelet vonatkozó rendelkezése. E helyett azt az SZMSZ 1. §-ába illeszti be a tervezet.

Meghatározza a tervezet a Mötv. 68. § (2) bekezdésének megfelelően, hogy a polgármester, amennyiben a képviselő-testület - határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, akkor a testület utólagos tájékoztatásának kötelezettsége mellett, mely ügyekben hozhat döntést. Eddig ezt, a jogszabályi előírásokkal ellentétben, nem tartalmazta az SZMSZ.

A jegyzői és az aljegyzői tisztség egyidejű betöltetlensége, illetve tartós akadályoztatásuk esetére rendelkezni kell a jegyző feladatok ellátásának módjáról is, aminek szabályozását a tervezet továbbutalja a hivatali ügyrendbe.

Az SZMSZ 71. §-a hatálytalan jogintézményt, népi kezdeményezést említ, amit a tervezet kivesz az SZMSZ-ből és a népszavazáshoz kapcsolódó rendelkezéseket a hatályos jogszabályi rendelkezésekhez igazítja.

Kérem a Tisztelt Képviselőtestületet, hogy a tervezetet szíveskedjenek megtárgyalni és elfogadni.

Alsórajk, 2019. augusztus 28.

Boros Attila

polgármester